આ અંગે ઊનાનાં પોલીસ અધિકારી રાઠોડે મિડિયાને જણાવેલ કે ગત ૧૭-૧૨ના જ્યારે કોળી અશ્વિન બિજલ વાજાની હત્યા થઇ હતી ત્યારે સંજય તળશીભાઇ વન બીટગાર્ડનાં મોબાઇલનું લોકેશન ઊના મળતું હતું. તેથી શકદાર તરીકે તેમની જિલ્લા ક્રાઇમ બ્રાન્ચ પૂછપરછ કરી રહી છે. તેમજ તપાસ દરમ્યાન અશ્વિન વાજાની પત્ની મનિષાબેન ઉ.વ. ૨૩ વાળી મહિમા સાથે લગ્ન પહેલાં મિત્રતાના સંબંધ હતાં અને લગ્ન બાદ પણ સંબંધ ચાલુ રહ્યા હતાં તેમ પોલીસ જણાવી રહી છે. તેમજ આજે જંગલ ખાતાનાં વડા સાથે ઊના પોલીસ સ્ટેશને તપાસનીશ અધિકારી પાસે સંજયને સવારે ૧૧.૦૦ કલાકે પૂછપરછ કરવા બોલાવ્યો હતો ત્યાંજ તે આત્મહત્યા કરી લેતા હત્યાનો કેસ વધુ ગૂંચવાઇ રહ્યો છે.